als_Latn dik_Latn sag_Latn
Nënkryetari i AKR-së dhe kandidati për deputet në Kuvendin e Kosovës, Agim Bahtiri dhe kandidati për kryeministër nga koalicioni LDK-AKR kanë qendruar në Skenderaj.
Bahtiri e Hoti me këtë rast kanë vizituar fabrikën e blloqeve “Vëllezërit Geci”, ku janë pritur nga ish deputeti i Kuvendit të Kosovës Fadil Geci dhe punëtorët e fabrikës.
Përveç punëtorëve dhe drejtuesve të fabrikës, Bahtirin e Hotin i kanë pritur aty edhe qindra qytetarë të tjerë.
Bahtiri e Hoti i përgëzuan vëllezërit Geci për punën e bërë, pasi që ata kanë krijuar shumë vende të reja pune.
Gjatë ditës Agim Bahtiri e Avdullah Hoti kanë vizituar edhe minatorët e Trepçës, para të cilëve janë zotuar se do ta kenë përkrahjen maksimale pas krijimit të Qeverisë së re.
“Presidenti Pacolli e ka planin e detajuar për ngritjen e Trepçës, e cila do të jetë promotor i zhvillimit ekonomik të Kosovës. Bordi i Trepçës do të krijohet në ditët e para të Qeverisë së re dhe nuk do të ketë vendosje të njerëzve politik”, ka thënë Bahtiri.
Ndërsa, në qendën e kulturës në Mitrovicë, Hoti e Bahtiri kanë bashkëbiseduar me të rinjtë e Mitrovicës.
als_Latn als_Latn als_Latn als_Latn als_Latn als_Latn als_Latn